ओह्दी कुंगली बरेस बल्लें-बल्लें ओह्दे कोला दूर होआ दी ऐ। ने’ईं गल्ल नेईं जे में इस बरेसे ग अग्गे नेईं दिक्खेआ...में अपने निक्के भ्राऊ दी अपने सामने बड्डे होन्दे दिक्खेआ। उसी समझेआ ते ओह्दी ते ओह्दे दोस्तें दी में दोस्त बी रे’ई। पर भ्राऊगी बड्डे होन्दे दिक्खनां ते पुत्तरै गी दिक्कनां...इनें दौनें च जमीन-शमानै दा अन्तर ऐ। उस बेल्लै मेर अल्प-बुद्धि इन्ना परिवर्तन परखी वेही सकदी...पर इसलै, इन्नां रिवर्तन दिक्खियै मेरियां अक्खियां चबाता कन्नै ते गुज्झे सन्दोखैं कन्नै चमकी पौंदियां न। एह् गुज्जा संदोख मिगी उसलै मता बझोंदा जिसलै ओह् रस्ते च चलदे होई मेरे कशा दो गिट्ठां उप्पर लगदा। ओह्दा मेरे कन्नै पस्ते च तनोए दे चलना...मेरी बक्खी औन्दी केईं घूरदियां अक्खियां उसी दिक्खियै शर्म कन्ने निमियां होई जंदियां...जेह्दे नै मेरा सिर बी ओह्दे आह्ला लेखा गर्व कन्नै तनोई जन्दा।